# Heinrich Rohrer

Heinrich Rohrer (Buchs, 6 de juny de 1933 - Wollerau, 16 de maig de 2013) va ser un físic suís que va compartir la meitat del Premi Nobel de Física de 1986 amb Gerd Binnig pel disseny del Microscopi d'efecte túnel (STM). L'altra meitat del premi va ser atorgada a Ernst Ruska. La medalla Heinrich Rohrer és presentada triennalment per la Surface Science Society of Japan amb IBM Research - Zurich, l'ambaixada de Suïssa al Japó i la Sra. Rohrer en la seva memòria. La medalla no s'ha de confondre amb el premi Heinrich Rohrer presentat a la conferència Nano Seoul 2020.

## Biografia

Va néixer el 6 de juny de 1933 a la població suïssa de Sankt Gallen, situada al cantó de Sankt Gallen. El 1949 la seva família es traslladà a la ciutat de Zúric, on ingressà a l'Institut Federal de Tecnologia de Suïssa (ETH) per estudiar física i on estudià al costat de Wolfgang Pauli.
Rohrer va morir per causes naturals el 16 de maig de 2013 a la seva casa de Wollerau, Suïssa, als 79 anys.

## Recerca científica

Inicià la seva recerca científica als Estats Units, treballant a la Universitat Rutgers de Nova Jersey en superconductors i metalls. El 1963 entrà a formar part del Laboratori d'investigació de l'empresa IBM a Zuric, on conegué Gerd Binnig, i amb el qual inicià investigacions al voltant dels microscopis òptics i electrònics. Al costat de Binning desenvolupà i perfeccionà el microscopi d'exploració d'efecte túnel (SMT) que permet veure àtoms individuals, obtenint una imatge molt precisa de la superfície d'un material.
Fins al 1982 va treballar en el microscopi d'exploració de túnels. Va ser nomenat IBM Fellow el 1986 i va dirigir el departament de física del laboratori de recerca des de 1986 fins a 1988. Rohrer va ser elegit membre honorari de la Swiss Physical Society el 1990 i acadèmic honorari de l'Acadèmia Sinica el 2008.
El 1986 fou guardonat, juntament amb Gerd Binnig, amb el Premi Nobel de Física pel disseny del primer microscopi d'exploració d'efecte túnel, premi que compartí amb Ernst Ruska, inventor del microscopi electrònic.

## Referències

* ↑ «Heinrich Rohrer» (en anglès). The Nobel Prize. The Nobel Foundation. including the Nobel Lecture, December 8, 1986 Scanning Tunneling Microscopy – From Birth to Adolescence
* ↑ Weiss, P. S. «Dr. Heinrich Rohrer (1933–2013), Founding Father of Nanotechnology». ACS Nano, 7, 6, 2013, pàg. 4693. DOI: 10.1021/nn402978h. PMID: 23799298.
* ↑ Weiss, P. S. «A Conversation withDr. Heinrich Rohrer: STM Co-inventor and One of the Founding Fathers of Nanoscience». ACS Nano, 1, 1, 2007, pàg. 3–5. DOI: 10.1021/nn7001294. PMID: 19203123.
* ↑ Robinson, A. L. «Electron Microscope Inventors Share Nobel Physics Prize: Ernst Ruska built the first electron microscope in 1931; Gerd Binnig and Heinrich Rohrer developed the scanning tunneling microscope 50 years later». Science, 234, 4778, 1986, pàg. 821–822. Bibcode: 1986Sci...234..821R. DOI: 10.1126/science.234.4778.821. PMID: 17758103.
* ↑ «The Heinrich Rohrer Medal». Japan Society of Vacuum and Surface Science. [Consulta: 12 febrer 2020].
* ↑ «Heinrich Rohrer Medal». Japan Society of Vacuum and Surface Science. [Consulta: 12 febrer 2020].
* ↑ «Leadership And Development Award». Arxivat de l'original el 24 de febrer 2020. [Consulta: 24 febrer 2020]. «Nano Seoul 2020 appreciates the effort of gathering the professionals by presenting a Heinrich Rohrer Award.»
* ↑ Heinrich Rohrer obituary, The Economist June 2013
* ↑ «Heinrich Rohrer dies at 79; a father of nanotechnology». LA Times, 24-05-2013 [Consulta: 25 maig 2013].
* ↑ «Heinrich Rohrer». Academia Sinica [Consulta: 3 desembre 2019].

## Enllaços externs

* «Heinrich Rohrer» (en anglès). The Nobel Prize. The Nobel Foundation.